Ökoloogilised+viimistlusmaterjalid

=Ökoloogilised viimistlusmaterjalid= Tänane ehitus- ja remondimaterjalide paljusus lööb poes silme ees kirjuks. Mis oleks, kui väldiks kergema vastupanu teed ning kasutaks "tavalahenduse" asemel keskkonnasõbralikumaid alternatiive? Tulemuseks on sageli mitte ainult isiklik panus keskkonna säästmise, vaid ka saavutatud tervislikum mikrokliima kodus või kontoris ning hoone pikem eluiga. Käesolevas seerias on trükitud lihtsaid juhiseid neile, kes ei pea paljuks proovida kätt keskkonnasäästliku remondiga. Seeria eri lehtedel on toodud praktilisi juhiseid järgmiste lihtsate materjalide kasutamiseks: savikrohv, lubikrohv, roomatt ja ökoloogilised värvid.

=Savikrohv=

Aastakümneid või koguni aastasadu vanade korterite ja majade remondil tekib sageli vajadus kohendada viltu vajunud, krohvi kaotanud või niisama üksluiseks muutunud seinte väljanägemist. Esmapilgul odavj a lihtne lahendus on kipsplaadi löömine seina, kuid sellele ahvatlusele ei tohiks siiski järele anda. Vana maja seinad ei pea olema piinlikult sirged, väheoluline pole tubbade kvaliteetse mikrokliima ja seinte "hijngamise" tgamine. Aastasadu viimistlusmaterjalina kasutatud savikrohv on siin üheks mõistlikumaks lahenduseks. Savikrohv on Eestis tegemas võimsat tagasitulekut- seda kasutatakse üha rohkem nii vanade majade renoveerimisel kui ka uute hoonete siseviimistluses.d